b'\n_START_ARTICLE_\nKhlaifia in drugi proti Italiji\n_START_SECTION_\nOzadje primera\n_START_PARAGRAPH_\nZadeva se nana\xc5\xa1a na tri tunizijske dr\xc5\xbeavljane, ki jih je med migrantsko krizo v Evropi prestregla italijanska obalna stra\xc5\xbea. Odpeljali so jih na otok Lampeduza, kjer so bili na silo pridr\xc5\xbeani v sprejemnem centru CSPA. Zaradi uli\xc4\x8dnih izgredov, demonstracij in po\xc5\xbeara so jih prestavili na dve ladji v mesto Palermo, kjer so bili nekaj dni z drugimi priseljenci. Pred domnevno nepravilno oziroma neutemeljeno deportacijo v Tunizijo je njihove identitete zabele\xc5\xbeil tunizijski konzul.\n_START_SECTION_\nPostopek na stopnji Senata\n_START_PARAGRAPH_\nNa stopnji senata so bile to\xc5\xbee\xc4\x8de stranke (Mr. Saber Khlaifia, Mr. Fakhreddine Tabal in Mr. Mohamed Sfar (okraj\xc5\xa1ano)) domnevno o\xc5\xa1kodovane glede pravice do svobode in varnosti, prepovedi poni\xc5\xbeujo\xc4\x8dega ravnanja, prepovedi kolektivnega izgona ter nazadnje \xc5\xa1e pravice do ustreznega pravnega sredstva pred doma\xc4\x8dimi oblastmi.\n_START_SECTION_\nPostopek in odlo\xc4\x8ditev na stopnji Velikega senata\n_START_PARAGRAPH_\nVeliki senat je hitro in soglasno, zaradi pomanjkanja dokazov iz strani to\xc5\xbee\xc4\x8dih strank, odlo\xc4\x8dil, da kljub krizi v sprejemnem centru in na ladjah niso bili izpostavljeni mu\xc4\x8denju, ne\xc4\x8dlove\xc5\xa1kemu ravnanju ali poni\xc5\xbeevanju (\xc4\x8dlen 3). Pogoji za kr\xc5\xa1itev teh to\xc4\x8dk Konvencije niso dosegli stopnje resnosti, ki bi jo bilo treba ozna\xc4\x8diti kot ne\xc4\x8dlove\xc5\xa1ko ali poni\xc5\xbeujo\xc4\x8de. Poudaril je tudi, da to\xc5\xbee\xc4\x8de stranke niso pripadale nobeni kategoriji, ki se obi\xc4\x8dajno \xc5\xa1tejejo za ranljive (npr. mladoletne osebe), ampak so bili mladi mo\xc5\xa1ki brez posebnega zdravstvenega in socialnega vpra\xc5\xa1anja._NEWLINE_Skoraj soglasno (16 proti 1) je veliki senat ovrgel tudi domnevno kr\xc5\xa1itev "kolektivnega izgona" (protokol 4. \xc4\x8dlen 4.). To\xc5\xbeene stranke so dokazano bile v Italiji dvakrat identificirane s fotografiranjem in odvzemom prstnega odtisa. Ugotovili so tudi njihovo dr\xc5\xbeavljanstvo, ter jim ponudili u\xc4\x8dinkovito mo\xc5\xbenost za individualno utemeljitev argumentov proti njihovem izgonu. Dejstvo, da je \xc5\xa1tevilnim tujcem izdana ista odlo\xc4\x8dba, samo po sebi ne vodi do sklepa, da obstaja kolektivni izgon, \xc4\x8de je vsaki obravnavani osebi dana mo\xc5\xbenost, da utemelji svoje argumente proti izgonu._NEWLINE_V povezavi z vpra\xc5\xa1anjem kolektivnega izgona so ovrgli tudi vpra\xc5\xa1anje o u\xc4\x8dinkovitem pravnem sredstvu (16 proti 1) (\xc4\x8dlen 13), katerega bi to\xc5\xbee\xc4\x8de stranke lahko bile dele\xc5\xbene \xc4\x8de bi se prito\xc5\xbeile na Agrigento Justice of the Peace._NEWLINE_Soglasno so potrdili kr\xc5\xa1itev konvencije glede \xc4\x8dlovekove svobode (\xc4\x8dlen 5.) zaradi pomanjkanja pravne podlage prvi odvzemu prostosti. Sodniki so soglasno poudarili, da je pravna varnost klju\xc4\x8dno na\xc4\x8delo pri odvzemu prostosti, nacionalna zakonodaja pa mora jasno dolo\xc4\x8diti posebne primere, v katerih je odvzem mogo\xc4\x8de odrediti.\n_START_SECTION_\nLo\xc4\x8deno mnenje sodnika Dedova\n_START_PARAGRAPH_\nSodnik Dedov je menil, da so se to\xc5\xbee\xc4\x8de stranke izjasnile v nezakonitem polo\xc5\xbeaju, njegovi argumenti pa izhajajo iz suverenosti dr\xc5\xbeav, da nadzirajo svoje meje in kriti\xc4\x8dno situacijo v kateri se znajdejo. Meni, da mora dr\xc5\xbeava v krizi oziroma visokem selitvenem pritisku omejiti pripor priseljencev na najkraj\xc5\xa1i mo\xc5\xbeen \xc4\x8das za preverjanje identitete. Nazadnje je predlagal, da ima Italija zdaj prilo\xc5\xbenost, da spremeni svojo zakonodajo z vzpostavitvijo ustreznih postopkovnih za\xc5\xa1\xc4\x8ditnih ukrepov, kar pomeni odstranitev in prepre\xc4\x8devanje nedovoljenega vstopa.'